Sídlisko Pod Hájom (Ľubotice)

Sídlisko Pod Hájom je sídlisko, ktoré sa nachádza v obci Ľubotice a priamo nadväzuje na prešovské sídlisko Sekčov. Architektmi sú Ing. arch. Milan Bandžák a Ing. arch. Vladimír Šarocký.

Výstavba obytných blokov sídliska sa realizovala od januára 1998 s termínom ukončenia prvej etapy v auguste 1999.

V júni 1999 bola stavba 150-tich bytov zastavená pre nedostatok financií, ktorých časť spreneverila konateľka realizátora stavby - firmy TRADET s.r.o. A. Pavlovičová. Následne začiatkom roka 2000 ministerstvo výstavby poskytlo dotáciu vo výške 10 miliónov korún. Problémy pri výstavbe pokračovali aj naďalej, zároveň sa prejavili aj projektové nedostatky, manažérske chyby investora výstavby a viaceré spory s klientmi, kvôli ktorým nebola výstavba prvej etapy úplne dokončená. Od septembra 2000 sa plánovala výstavba druhej etapy obytných blokov, ktorá avšak nebola nikdy realizovaná. Firma napokon vo februári 2002 vyhlásila konkurz a majitelia bytov tak dostali nedokončené byty, ktoré museli dokončovať na vlastné náklady.

V júni 2003 boli dokončené inžinierske siete, príjazdové cesty a chodníky. Počas uplynulých rokov sa na sídlisku dobudovali detské ihriská i pieskoviská.

Od septembra 2014 do januára 2015 prebiehala kompletná rekonštrukcia bytového domu č.1 na ulici Hapákovej.

22. februára 2018 bolo na sídlisku modernizované verejné osvetlenie - LED technológia.

V polovici augusta 2019 prebiehala čiastočná rekonštrukcia strechy bytového domu č.3 na ulici Hapákovej.

Galéria

Referencie

Externé odkazy
 Život pod Hájom - občianske združenie

Ľubotice
Sídliská na Slovensku